78 
parte sternali latissima, antice et postice profundius excisa et duobus 
processibus , anteriora spectantibus et supra claviculam sitis exstruuntur, 
medio praeterea foramine in eodem obvio ; at scapularis pars parumper 
minor, plana omnino est margineque exteriore convexa; ibique eidem 
figitur cartilago, latior nonnihil, acromialem quodammodo partem scapulae 
prae se ferens, (1. c. ibid. k.). 
Pes anticus dexter. Omnia pedum ossa paullo longiora et crassiora iisdem 
Polydaed. nilotici, (apud ili. Cuvier 1. c. Tab. xvi. fig. 42-50 delineatis) , 
simillima. 
Humerus medio attenuatus (1. c. Tab. ix. fig. 2. 3. 4.) in latissimum 
caput utrinque excurrit, quorum superius interiora versus concavum, extus 
convexum, epiphysin semicircularem (1. c. ib. fig. 3.) offert ac tumidam, 
quae suprema parte compressa a cavitate glenoideali scapulae excipitur 
margineque exteriore in majus tuberculum ibi prominentissimum et an- 
teriora spectans excurrit. Inferior dein humeri pars extrema (1. c. fig. 4.) 
ab anteriore ad posterius compressa praeter mediam rotulam a processu 
cubitali exstructam, condylum internum multo majorem ac tumidiorem 
externo habet, qui postremus paullulum notabilis propeque majus capitu- 
lum rotulae positus sursum in latiorem aciem foramine pertusam adseendit. 
Ulna et radius (1. c. fig. 5.) ossa carpi, metacarpi et phalanges 
digitorum figit. Ulna [ibid. a.) medio compressa multoque tenuior est, 
in utroque autem extremo incrassata. Caput a lateribus compressum in 
crassum processum anconaeum s.' olecranum eminentissimum prosilit, 
opposito eidem processu coronoideo minimo vixdum prominulo, ad radium 
excipiendum apto ; inter huncce utrumque processum cavitas sigmoidea 
ovalis et aliquantum profunda exstat, qua rotula humeri excipitur. In- 
ferior dein jilnae pars minus quidem lata, at paullo crassior et rotundata, 
ad carpum accedit. 
